মেমের সঙ্গে ওর পরিচয় ঘটনাক্রমে। এক বিকেলে প্যাট্রিসিয়া ব্রাউনের সঙ্গে কলা প্লান্টেশনে ভ্রমনের জন্য গাড়ি খুঁজতে যায় মেমে। ড্রাইভার অসুস্থ খাকায় ওকে চালক হিসেবে পাঠানো হলে শেষ পর্যন্ত মেমের সুযোগ হয় চালকের পাশে বসে গাড়ী চালানো দেখার ইচ্ছেটাকে পূরণ করার। আসল ড্রাইভারের উল্টো, মাউরিসিও ব্যাবিলনিয়া ওকে হাতে কলমেও একবার প্রদর্শন করে। সেটা ছিল যখন মেমে ব্রাউন সাহেবের বাড়ী বেড়াতে যেত এবং মেয়েদের জন্য গাড়ী চালানোটা অসম্মানজনক বলে মনে করা হোত তখনকার কথা। কাজেই শুধুমাত্র তথ্যগত জ্ঞান নিয়েই তাকে সন্তুষ্ট থাকতে হয়। আর কয়েক মাসের মধ্যে মাউরিসিও ব্যাবিলনিয়র সঙ্গে তার দেখা হয় না। পরে তার মনে পরে যাবে যে, ভ্রমনের সময় হাতের রুক্ষতা বাদ দিলে ওর পৌরুষোচিত সৌন্দর্য তাকে আকর্ষণ করেছিল। প্যাট্রিসিয়া ব্রাউনকে খুলে বলাতে সে বলে তার নিরাপত্তাবোধে হুমকী মনে হওয়াতে হাতের রুক্ষতা তার ভাল লাগেনি । বাবার সঙ্গে প্রথম শনিবার সিনেমায় যাওয়ার পর অদূরে লিনেনের জামাপরা মাউরিসিয়ো ব্যাবিলনিওকে বসা দেখে, আর লক্ষ করে ওকে বার বার দেখতে গিয়ে ছবিতে মনযোগ দিচ্ছে না সে। আর শুধু মাত্র দেখার জন্যই দেখা নয় সে যে দেখেছে এটা মেমেকে বোঝানোর জন্যই দেখা। ব্যাপারটার নগ্নতায় ক্রুদ্ধ হয় মেমে । ছবি শেষে আউরেলিয়ানো সেগুন্দোকে সম্ভাষণ জানাতে নিকটে আসে আর কেবলমাত্র তখনই মেমে জানতে পারে যে ওরা একে অপরকে চেনে, কারণ সে আগে আউরেলিয়ানো ত্রিস্তের সেকেলে ইলেক্ট্রিক প্লান্টে কাজ করত, আর ওর বাবার সঙ্গে তার ব্যবহার ছিল অধস্তন ব্যক্তির মত, ফলে তার যে অহংকারবোধ, মেমেকে পীড়া দিচ্ছিল তা কেটে যায়। যে রাতে ওকে স্বপ্ন দেখে যে একটা জাহাজডুবি থেকে সে তাকে বাচাচ্ছে তার আগে একাকী কখনই ওরা দুজনে দেখা করেনি অথবা সম্ভাষন ছাড়া ওর সঙ্গে কোন কথাও বলে নি মেমে, তবুও তখন তার কৃতজ্ঞতার বদলে প্রচন্ড রাগ হয়। যেন ও যে সুযোগটা চাইছে মেমে সেই সুযোগ দিয়ে দিয়েছে যেখানে মেমে ছিল তার সম্পূর্ণ উল্টো আর সে তা শুধু তার বেলায়ই নয়, মেমের ব্যাপারে আগ্রহী যে কোনো পুরুষের বেলায়ই। কাজেই স্বপ্ন দেখার পর তার এতই বেশী রাগ হয় যে ঘৃণার বদলে দেখা করার এক অদম্য ইচ্ছে দেখা দেয় তার মধ্যে। এক সপ্তাহের মধ্যে উৎকন্ঠাটা আরও তীব্র হয় আর শনিবারটায় ওর সঙ্গে দেখা করা এতই জরুরী হয়ে পরেছিলো যে তাকে প্রচন্ড কসরত করতে হয় যখন মাউরিসিও ব্যাবিলনিয় ছবি দেখার সময় ওকে সম্ভাষণ জানালে তার হৃদপিন্ডটা যে লাফ দিয়ে মুখ দিয়ে বেরিয়ে যেতে চাইছে তা ওকে বুঝতে না দেবার জন্য। ক্রোধ বা ভাললাগার এই কিংকর্তব্যবিমুঢ় অবস্থায় প্রথমবারের মত ওর দিকে হাত বাড়িয়ে দেয় আর শুধু তখনই মাউরিসিও ব্যাবলিনিয় নিজেকে তার হাত ঝাকাতে দেয়। মুহূর্তের এক ভগ্নাংশের জন্য এই আবেগের কারণে অনুশোচনা বোধ করলেও অনুশোচনাটা নিষ্ঠুর এক সন্তুষ্টিতে রূপান্তরিত হয় ওর হাতভেজা আর ঠান্ডা দেখে। এই রাতেই বুঝতে পারে যে মাউরিসিও ব্যবিলিনিয়াকে তার উচ্চাশার অসারতা না দেখানো পর্যন্ত সে মুহুর্তের জন্যও স্বস্তি পাবে না, আর সপ্তাহটা কাটায় সে এই উৎকন্ঠায় খাবি খেতে খেতে। গাড়ি খুঁজতে যাবার সমস্ত নিষ্ফল অজুহাত শেষ করে ফেলে সে পাত্রিসিয়া ব্রাউনের সঙ্গে। শেষ পর্যন্ত সে সেই উত্তর আমেরিকার লালচুলোর শরণাপন্ন হয় কারণ তখন সে মাকন্দোতে ছুটি কাটাচ্ছিল, আর নতুন মডেলের গাড়ী চেনানোর অজুহাতে ওকে গ্যারেজে নিয়ে যেতে বাধ্য করে। যে মুহূর্তে থেকে তাকে দেখে তখন থেকে নিজেই নিজের সঙ্গে প্রতারণা করে। বুঝতে পারে সত্যিকার অর্থে মাউরিসিও ব্যবলিনিয়র সাথে একাকী কাটানোর ইচ্ছেটাকে আর সহ্য করতে পারছিল না, আর তার প্রচন্ড রাগ হয় যখন বুঝতে পারে যে তাকে আসতে দেখে মাউরিসিও সেটা ধরে ফেলেছে।